CELEX: 32017D2221
Language: da
Date: 2017-11-30 00:00:00
Title: Kommissionens gennemførelsesafgørelse (EU, Euratom) 2017/2221 af 30. november 2017 om ændring af beslutning af 2005/820/EF, Euratom om bemyndigelse af Den Slovakiske Republik til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter (meddelt under nummer C(2017) 7856)

2.12.2017   
            
            
               DA
            
            
               Den Europæiske Unions Tidende
            
            
               L 318/31
            
         KOMMISSIONENS GENNEMFØRELSESAFGØRELSE (EU, Euratom) 2017/2221
   af 30. november 2017
   om ændring af beslutning af 2005/820/EF, Euratom om bemyndigelse af Den Slovakiske Republik til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter
   
      
         (meddelt under nummer C(2017) 7856)
      
   
   (Kun den slovakiske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 390 i Rådets direktiv 2006/112/EF (2) kan Slovakiet på de betingelser, der var gældende i denne medlemsstat på datoen for dennes tiltrædelse, fortsat afgiftsfritage de transaktioner, der er anført i del B, nr. 10), bilag X til dette direktiv for så vidt angår international personbefordring, så længe der gøres brug af den samme fritagelse i en af de medlemsstater, som tilhørte Fællesskabet pr. 30. april 2004. I henhold til samme artikel skal disse transaktioner tages med i beregningen af grundlaget for egne momsindtægter.
            
         
               (2)
            
            
               Ved artikel 2a i Kommissionens beslutning 2005/820/EF, Euratom (3) fik Slovakiet bemyndigelse til at anvende en fast procentdel af det mellemliggende grundlag til beregningen af grundlaget for egne momsindtægter i forbindelse med de transaktioner, der er anført i del B, nr. 10), i bilag X til direktiv 2006/112/EF for så vidt angår personbefordring.
            
         
               (3)
            
            
               Den seneste inspektion af egne momsindtægter afslørede, at bemyndigelsen til at anvende en forenklet beregningsmetode til beregningen af grundlaget for egne momsindtægter i forbindelse med de transaktioner, der er anført del B, nr. 10), i bilag X til direktiv 2006/112/EF for så vidt angår personbefordring, var givet på grundlag af ukorrekte og ufuldstændige oplysninger. Dette blev også bekræftet af de slovakiske myndigheder i deres bemærkninger til inspektionsrapporten. Hvis Kommissionen havde haft de korrekte og fuldstændige oplysninger, ville Slovakiet ikke have fået bemyndigelse til at tilnærmelsesvise vurderinger i forbindelse med transaktioner vedrørende personbefordring i perioden 2014-2020, eftersom resultatet var for svingende. Artikel 2a i beslutning 2005/820/EF, Euratom bør derfor ophæves med tilbagevirkende kraft. Uanset ophævelsen af artikel 2a i beslutning 2005/820/EF, Euratom kan Slovakiet stadig anvende den bemyndigelse, der er indrømmet under artikel 2 i beslutning 2005/820/EF, Euratom i forbindelse med de transaktioner, der er anført del B, nr. 10), i bilag X til direktiv 2006/112/EF.
            
         
               (4)
            
            
               Beslutning 2005/820/EF, Euratom bør derfor ændres —
            
         VEDTAGET DENNE AFGØRELSE:
   Artikel 1
   Artikel 2a i beslutning 2005/820/EF, Euratom udgår.
   Artikel 2
   Denne afgørelse er rettet til Den Slovakiske Republik.
   Artikel 3
   Den afgørelse anvendes fra den 27. november 2014.
   
      Udfærdiget i Bruxelles, den 30. november 2017.
      
         
            På Kommissionens vegne
         
         Günther OETTINGER
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Kommissionens beslutning 2005/820/EF, Euratom af 21. november 2005 om bemyndigelse af Den Slovakiske Republik til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter (EUT L 305 af 24.11.2005, s. 41).